KOMISSION ASETUS (EY) N:o 2814/94,
annettu 18 päivänä marraskuuta 1994,
yhtenäisen vähennyskertoimen vahvistamisesta kullekin C-luokan toimijalle myönnettävän banaanimäärän määrittämiseksi tariffikiintiön mukaisesti vuodeksi 1995
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on muutettuna komission asetuksella (EY) N:o 3518/93(2),
ottaa huomioon banaanien yhteisöön tuontimenettelyn soveltamista koskevista yksityiskohtaisista säännöistä 10 päivänä kesäkuuta 1993 annetun komission asetuksen (ETY) N:o 1442/93(3), sellaisena kuin se on viimeksi muutettuna asetuksella (EY) N:o 2444/94(4), ja erityisesti sen 4 artiklan 4 kohdan,
sekä katsoo, että
asetuksen (ETY) N:o 1442/93 4 artiklan 4 kohdassa säädetään, että jäsenvaltion toimivaltaisten viranomaisten on ilmoitettava ennen 9 päivää marraskuuta 1994 komissiolle rekisteröimiensä C-luokan toimijoiden vuosittain myönnettäviä määriä koskevien hakemusten kokonaismäärä; haetut määrät vuoden 1995 osalta kohoavat 108 125 295 tonniin ja ylittävät asetuksen (ETY) N:o 404/93 19 artiklan 1 kohdan c alakohdan mukaisesti vahvistetun tariffikiintiöosuuden 70 000 tonnilla; olisi vahvistettava kunkin toimijan hakemiin määriin sovellettava yhtenäinen vähennysprosentti, ja
tämän asetuksen säännösten on tultava voimaan välittömästi ottaen huomioon asetuksessa (ETY) N:o 1442/93 säädetyt määräajat,
ON ANTANUT TÄMÄN ASETUKSEN:
1 artikla
Asetuksen (ETY) N:o 404/93 18 ja 19 artiklassa säädetyn tariffikiintiön mukaisesti kullekin C-luokan toimijalle myönnettävä määrä vuodeksi 1995 saadaan soveltamalla kunkin toimijan hakemaan määrään asetuksen (ETY) N:o 1442/93 4 artiklan 4 kohdan säännösten mukaisesti yhtenäistä vähennyskerrointa 0,000647397.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä marraskuuta 1994.